
ส่วนที่  7
ผลการวิเคราะห์สภาพแวดล้อม
ในการติดตามและประเมินผลแผนพัฒนา  จะต้องมีการวิเคราะห์สภาพแวดล้อมของท้องถิ่น  ดำเนินการวิเคราะห์สภาพแวดล้อมท้องถิ่น  ในระดับหมู่บ้านและทั้งในเขตองค์กรปกครองส่วนท้องถิ่น  และรวมทั้งตำบล  อำเภอ  ซึ่งมีปฏิสัมพันธ์ซึ่งกันและกันกับสภาพแวดล้อมภายใต้สังคมที่เป็นทั้งระบบเปิดมากกว่าระบบปิดในปัจจุบัน  การวิเคราะห์สภาพแวดล้อมเป็นการวิเคราะห์สภาพแวดล้อมทั้งภายนอกและภายใน โดยผลการวิเคราะห์สภาพแวดล้อมมีดังนี้
๑.  ผลการวิเคราะห์สภาพแวดล้อมภายนอก  


เป็นการตรวจสอบ  ประเมินและกรองปัจจัยหรือข้อมูลจากสภาพแวดล้อมภายนอกที่มีผลกระทบต่อท้องถิ่น  เช่น สภาพเศรษฐกิจ  เทคโนโลยี  การเมือง  กฎหมาย  สังคม  สิ่งแวดล้อม  วิเคราะห์เพื่อให้เกิดการบูรณาการ (integration) ร่วมกันกับองค์กรปกครองส่วนท้องถิ่น  หน่วยงานราชการหรือรัฐวิสาหกิจ  การวิเคราะห์สภาพภายนอกนี้ เป็นการระบุถึงโอกาสและอุปสรรคที่จะต้องดำเนินการและแก้ไขปัญหาที่เกิดขึ้น ซึ่งมีรายละเอียดผลการวิเคราะห์ดังนี้
๑.๑  โอกาส (O : Opportunity)

1. มีแม่น้ำสายหลักไหลผ่านพื้นที่ทำการเกษตร
2. มีหน่วยงานราชการต่างๆในพื้นที่เพื่อติดต่อประสานงานและให้ความช่วยเหลือ
3. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒  ให้ตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นตนเองและรองรับภารกิจถ่ายโอน
4. การเข้าสู่ประชาคมอาเซี่ยน
5. นโยบายรัฐบาลเอื้ออำนวยต่อการแก้ปัญหาในพื้นที่
6. การส่งเสริมด้านการพัฒนาการเรียนรู้เศรษฐกิจพอเพียง
๑.๒  อุปสรรค (T : Threat)

1. งบประมาณที่ได้รับการจัดสรรจากรัฐบาลไม่มีความแน่นอน
2. การเมืองระดับประเทศยังมีปัญหาความขัดแย้งทำให้การบริหารงานด้านนโยบายไม่มีความแน่นอน
3. ปัญหาสภาวะโลกร้อนส่งผลให้เกิดภัยธรรมชาติต่างๆ เช่น ภัยแล้ง อุทกภัย  
4. ระเบียบกฎหมายไม่เอื้อต่อการบริหารจัดการเรื่องกรรมสิทธิ์ที่ดิน
5. ราคาผลผลิตทางการเกษตรตกต่ำ
6. ปัญหาการลักเล็กขโมยน้อยและยาเสพติดในพื้นที่
๒.  ผลการวิเคราะห์สภาพแวดล้อมภายใน  
เป็นการตรวจสอบ ประเมินและกรองปัจจัยหรือข้อมูลจากสภาพแวดล้อมในท้องถิ่น ปัจจัยใดเป็นจุดแข็งหรือจุดอ่อนที่องค์กรปกครองส่วนท้องถิ่นจะแสวงหาโอกาสพัฒนาและหลีกเลี่ยงอุปสรรคที่อาจจะเกิดขึ้นได้  ซึ่งการติดตามและประเมินผลโดยกำหนดให้มีการวิเคราะห์สภาพแวดล้อมภายใน  โดยคณะกรรมการได้ดำเนินการ
วิเคราะห์สภาพแวดล้อมภายในโดยวิเคราะห์  ตรวจสอบ  ติดตามองค์กรปกครองส่วนท้องถิ่นเพื่อวิเคราะห์ถึงจุดแข็งและจุดอ่อน  โอกาส  ข้อจำกัด  ซึ่งมีรายละเอียดผลการวิเคราะห์ดังนี้ 
๒.๑  จุดแข็ง (S : Strength)
๑.  เป็นแหล่งปลูกพืชผลทางการเกษตรที่มีคุณภาพ
๒.  ผู้นำชุมชนมีความสามัคคีกัน
๓.  ปัญหาทางสังคมไม่รุนแรง
๔.  มีกลุ่มองค์กรทางการเงินในรูปแบบต่างๆเพื่อช่วยเหลือกัน
๕.  มีประเพณีท้องถิ่นที่ดีงาม ( เช่น ประเพณีทำบุญชักพระ กวนข้าวมธุปายาส, รดน้ำดำหัวผู้สูงอายุ  เป็นต้น)
6. มีระบบนิเวศน์  และทรัพยากรธรรมชาติที่อุดมสมบูรณ์
7. มีปราชญ์ชาวบ้าน และภูมิปัญญาท้องถิ่นที่หลากหลาย
8. มีวิถีชีวิตแบบดั้งเดิม
9. มีแหล่งท่องเที่ยวที่หลากหลาย
๒.๒  จุดอ่อน (W : Weakness)
1. ไม่มีระบบการบริหารจัดการน้ำแบบยั่งยืน
2. ไม่มีศูนย์กลางตลาดชุมชนเพื่อซื้อขายแลกเปลี่ยนสินค้าและขาดการรวมกลุ่มของเกษตรกร
3. ไม่มีระบบกำจัดขยะมูลฝอยในพื้นที่ตนเอง
4. ประชาชนไม่มีอาชีพเสริมนอกเหนือจากอาชีพเกษตรกรรม
5. ขาดการพัฒนาแหล่งน้ำ
6. เกษตรกรใช้สารเคมีมากในภาคการเกษตร
7. การประชาสัมพันธ์ข่าวสารไม่ทั่วถึง
8. ประชาชนยังขาดเอกสารสิทธิ์ที่ดินทำกิน
9. กระบวนการผลิตพืชผลทางการเกษตรไม่ครบวงจร
10. ภูมิปัญญาท้องถิ่นขาดการนำมาใช้สู่การพัฒนาร่วมกัน

